text: Juleferie i sommerhus hitter - især blandt tyskere
  25 december 2015 kl. 10.20
  De seneste tre år er antallet af udlejede uger gennem bureauer er mere end fordoblet i julemåneden, viser tal fra Danmarks Statistik. Og vores naboer mod syd tegner sig for tre ud af fire overnatninger
  Et feriehus er den ideelle ramme for en hyggelig jul. Udlejningen er vokset fra 10.000 uger i december 2011 til  20.500 i december 2014.
  Dermed er antallet af udlejede uger gennem bureauer er mere end fordoblet i julemåneden, viser tallene fra Danmarks Statistik.
  Nybolig, en af landets største ejendomsmæglerkæder, har via Danmarks Statistik undersøgt, hvor mange der lejer sommerhus i julemåneden.
  - Antallet af overnatninger i danske sommerhuse er i de seneste år steget markant i december. Specielt antallet af tyske overnatninger trækker op, idet vores naboer mod syd tegner sig for tre ud af fire overnatninger. Det er godt nyt for ejerne af sommerhuse, som lejer ud, for december er traditionelt en stille måned, fortæller pressechef Kim Pauli, Nybolig.
  